
Здравейте!Собственици сме на апартамент в новопостроена сграда,но терасата ни е открита.Срещаме доста проблеми с липсата на навес и бихме желали да поставим поликарбонатен.Какъв е реда ,за да стигнем до покриването и.Тоест първо трябва да вземем съгласието на съседите си (какъв процент от тях трябва да се съгласят) , или първо трябва да се обърнем към общината?Как да постъпим , към кого да се обърнем и какви документи ще ни бъдат нужни? Благодаря!


 

Покриване на открита тераса
===========================

 

Здравейте, г-жо Мисанова,


в чл. 151 от Закона за устройство на територията е посочено в кои случаи не се изисква разрешение за строеж. Остъкляването на балкони и лоджии е едно от изключенията, но във Вашия случай посочвате, че се касае за покриване с навес на тераса. По-долу цитирам разпоредбата на чл. 151 ЗУТ. Ако не се касае за поставяне на навеса в общи части, не е необходимо съгласие от съседите. 


“Не се изисква разрешение за строеж за:  

1. текущ ремонт на сгради, постройки, съоръжения и инсталации;  

2. текущ ремонт и поддържане на елементите на техническата инфраструктура по чл. 64, ал. 1, с който не се променят трасето и техническите характеристики;  

3. (доп. – ДВ, бр. 16 от 2021 г.) оранжерии с площ до 200 кв. м, леки постройки за отоплителни материали и инвентар, кладенци, чешми, водоплътни изгребни ями и временни тоалетни;  

4. подпорни стени с височина до 1,2 м над нивото на прилежащия в основата им терен, когато не са елемент на транспортни обекти;  

5. изкопи и насипи с дълбочина или височина до 1 м и с площ до 30 кв. м;  

6. остъкляване на балкони и лоджии;  

7. надгробни паметници, надгробни плочи и кръстове с височина до 3 м;  

8. теренна консервация на недвижими културни ценности;  

9. консервация и реставрация на фасади и на художествени елементи и стенописи в интериор на архитектурно-строителни и художествени културни ценности и консервация на археологически недвижими културни ценности;  

10. монтаж на сградни газови инсталации в жилищни и вилни сгради;  

11. леки прозирни огради и плътни огради с височина на плътната част до 0,6 м в рамките на поземления имот;  

12. градински и паркови елементи с височина до 2,5 м над прилежащия терен;  

13. (нова – ДВ, бр. 25 от 2019 г.) изграждане на физическа инфраструктура в случаите по чл. 50, ал. 3, т. 3 от Закона за електронните съобщителни мрежи и физическа инфраструктура за разполагане на кабелни електронни съобщителни мрежи в имоти – частна собственост, отредени за индивидуално ниско жилищно застрояване;  

14. (нова – ДВ, бр. 25 от 2019 г.) изграждане на сградни водопроводни и канализационни инсталации и водопроводни и канализационни мрежи, когато се изграждат извън обхвата на инвестиционния проект за основното застрояване, разположени в регулационните граници на имоти – частна собственост, отредени за индивидуално ниско жилищно застрояване, до измервателните уреди на водопроводните отклонения за присъединяване към уличната водопроводна мрежа, съответно до ревизионната канализационна шахта за присъединяване към уличните канализационни мрежи;  

15. (нова – ДВ, бр. 25 от 2019 г.) изграждане на електрически уредби и инсталации за ниско напрежение, когато се изграждат извън обхвата на инвестиционния проект за основното застрояване, разположени в регулационните граници на имоти – частна собственост, отредени за индивидуално ниско жилищно застрояване, до границата на собственост на електрическите съоръжения;  

16. (нова – ДВ, бр. 62 от 2020 г.) поддръжка, дооборудване и/или подобряване на елементи на приемно-предавателни станции, както и тяхната подмяна или допълване чрез монтаж или демонтаж на елементи от радиопредавателната система, с елементи и оборудване на същата или друга електронна съобщителна мрежа от същия и/или друг вид технология в същия или друг честотен обхват, при спазване на здравните норми и изисквания, в случай че не се налага да бъдат изпълнени изкопни работи и/или строително-монтажни работи, променящи конструкцията, вида на конструктивните елементи и/или натоварвания на съответните съоръжения, с оглед спазването на изискванията за механично съпротивление и устойчивост;  

17. (нова – ДВ, бр. 16 от 2021 г.) парници с временна преносима конструкция, независимо от размера и формата, покрити с полиетилен, поливинил или друга подходяща материя, без съпътстващи производствени инсталации и без помощни (обслужващи) сгради и постройки.  

(2) (Нова – ДВ, бр. 61 от 2007 г., в сила от 27.07.2007 г., изм. – ДВ, бр. 19 от 2009 г., в сила от 10.04.2009 г., изм. – ДВ, бр. 54 от 2011 г., доп. – ДВ, бр. 62 от 2019 г., в сила от 06.08.2019 г.) За недвижими културни ценности в техните граници и охранителни зони дейностите по ал. 1 се изпълняват след съгласуване по реда на Закона за културното наследство с изключение на теренната консервация. В 10-дневен срок възложителят предоставя копие от съгласуваната проектна документация в съответната общинска администрация.”


Поздрави,  

адв. Николина Митова  

тел. 0898 303092


